Posterorum noticie commendetur quod totum capitulum Matisconis et domna de Vela cum consilio suo convenerant in curia domni Stephani Matiscensis episcopi, super questione nemoris quod simul habere noscuntur, inter Velam et Bey, utrinque disceptantes. Que questio diu ventilata, tandem in hunc modum sopita latino testes idonei ab ecclesia producti, tactis sacrosanctis Evangeliis, in verbo veritatis testificati sunt quod in illa tertia parte predicti nemoris, que pertinet ad domnam de Vela, tertiam partem que nona pars est totius nemoris, possedit possidere debet Matisconensis ecclesia, preter illud tercium nominati nemoris quod dimidium ex parte Wilelmi de Castellione, de jure et sine questione cedit ecclesie. Testificata sunt iterum quod tertia pars de Bosco Captivo et de Spina, similis ad eamdem ecclesiam pertinet. Huic legali testimonio curia fidem adhibens, ductu rationis judicium protulit ut ecclesia jus suum, quod in predictis nemoribus se habere debere probaverat, deinceps in pace possideat. Actum est hoc anno ab incarnatione Domini millesimo CLXXXII, mense martio, presentibus his : Rainaldo de Vergeio cantore, Rotberto de Canciaco archidiacono, Gamnerterio de Berriaco archidiacono, Aimino de Piseir archidiacono, Umberto de Brancion archidiacono, Poncio de Bammiers, Stephano de Montbelet, Stephano de Maliaco, Willelmo Grasso, Maiolo Rebutino, Ugone de Damenches, Otgerio de Cegiaco, Andrea de Vela.